Diari Oficial de la Generalitat Valenciana


Sumari del DOGV 8431, del 26-11-2018 (2018/10667)

Informació pública de l'aprovació de l'informe ambiental i territorial estratègic de l'estudi de detall de l'illa número 32 del Pla especial del nucli antic.
-------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10936


Data del document
:   14-11-2018

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de l'aprovació de l'informe ambiental i territorial estratègic de l'estudi de detall de l'illa número 32 del Pla especial del nucli antic. [2018/10642]  
Amb data 14 de novembre de 2018, la regidora d'Urbanisme ha resolt:  
  
«Decret. Sobre resolució d'informe ambiental i territorial estratègic de l'estudi de detall presentat per Emmanuel Joly i Krista Paulina Autio de l'illa núm. 32 del Pla especial del barri antic, delimitada pels carrers Vila Vella, Viriat, de la Balseta i Pare Calpena.  
  
1. Mitjançant instància de 19 d'abril de 2018, K3583662806, presentada per Emmanuel Joly i Krista Paulina Autio se sol·licita un estudi de detall de l'illa núm. 32 del Pla especial del barri antic, delimitada pels carrers Vila Vella, Viriat, de la Balseta i Pare Calpena, consistent en la modificació de les alineacions de conformitat amb el projecte presentat pels arquitectes Isaac Peral Codina i David Bisquert Cabrera.  
  
2. Es tracta d'una modificació d'escassa entitat, que abasta una parcel·la que ja és solar, mitjançant la qual es pretén solucionar una sèrie de problemes urbanístics conseqüència de la realitat existent, i que determinen la impossibilitat d'edificació d'aquesta, encara que s'agregue a una altra confrontant.  
El compliment de les determinacions establides en les normes urbanístiques del PGOU ha sigut establit en l'informe del Departament Tècnic de Planejament de 16 de juliol de 2018.  
3. L'abast de la modificació recau en elements continguts entre les determinacions de l'ordenació detallada prevista en l'article 35 de la LOTUP, entre els quals es troba la fixació d'alineacions i rasants; i s'estableix en un estudi de detall, previst en l'article 41 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana; per la qual cosa és aplicable el que estableix l'article 48 de la LOTUP, referent a l'òrgan promotor, òrgan substantiu i òrgan ambiental territorial. En particular, tal com estableix el paràgraf c) del precepte: "l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental".  
  
4. Mitjançant Decret de data 1 d'agost de 2018 es va admetre a tràmit i es va sotmetre a consultes el document que conté estudi de detall: memòria informativa, justificativa i plans, estudi d'integració paisatgística i document inicial estratègic; de l'illa núm. 32 del Pla especial del barri antic, delimitada pels carrers Vila Vella, Viriat, de la Balseta i Pare Calpena.  
5. Es troben en l'expedient administratiu, entre altres, els següents documents que s'esmenten per resultar significatius:  
- Document inicial estratègic i esborrany d'estudi de detall de l'illa núm. 32 del Pla especial del barri antic, delimitada pels carrers Vila Vella, Viriat, de la Balseta i Pare Calpena. I dins d'aquest:  
  
- Estudi de detall.  
- Document inicial estratègic.  
- Estudi d'integració paisatgística.  
- Informes tècnics del Departament Tècnic de Planejament emesos pels arquitectes municipals.  
- Informe favorable pels tècnics de data 16 de juliol de 2018.  
6. En compliment del que s'estableix en l'article 51.1 LOTUP s'ha sotmés el document a consulta de la Regidoria de Trànsit i Medi Ambient.  
Aquesta consulta va ser realitzada per la Regidoria de Medi Ambient mitjançant informe de 3 d'octubre de 2018. La Regidoria de Trànsit no ha contestat les consultes.  
De les diferents opcions viàries plantejades, el Departament Tècnic de Planejament entén que la més adequada per a la satisfacció dels interessos municipals i que, al mateix temps, resulta més adequada des de la perspectiva ambiental és l'establida com a opció 3 i es justifica pels següents avantatges:  
I. El canvi d'alineació permet que la parcel·la de carrer Viriat, núm. 6, encara mantenint la condició d'inedificable, i existint l'obligació de ser agrupada a alguna de les seus confrontants segons es manifesta en l'article 59.1.a.3 del PECA, puga ser aprofitada agrupant-la a la parcel·la confrontant del carrer la Vila Vella, núm. 29, ja que admet allotjar en el seu interior una peça habitable.  
II. Amb el canvi d'alineació s'aconsegueix resoldre la situació actual de degradació existent en l'espai residual no construït de l'illa, que actualment s'usa com a aparcament espontani. També s'oculten les mitgeres dels edificis existents en l'illa, quedant l'illa completa.  
  
III. La morfologia de l'illa resultant no és aliena a la morfologia pròpia existent en el barri antic. En la zona on es troba l'illa existeixen nombrosos canvis de direcció en les alineacions de façana, un exemple d'això ocorre en la façana que dona al carrer la Vila Vella de l'illa núm. 32, objecte de l'estudi.  
IV. A més, la façana resultant més curta, que dona al carrer Viriat, té un ample que es correspon amb l'ample mínim de façana descrit pel PECA, la qual cosa fa que aquesta pertanga a l'escala del barri antic, afavorint així la seua integració.  
7. De l'expedient administratiu es desprén que mitjançant l'actuació sol·licitada se solucionen els problemes edificatoris de les parcel·les afectades, sempre que es complisquen les determinacions del pla que exigeix l'agregació entre parcel·les, sense que per això es produïsca una afecció ambiental rellevant. Per això, i a la vista dels informes que es troben en l'expedient, s'estima suficient la tramitació de l'avaluació ambiental i territorial estratègica simplificada, determinant que la proposta d'estudi de detall per a la determinació d'alineacions en l'illa núm. 32 del Pla especial del barri antic, delimitada pels carrers Vila Vella, Viriat, de la Balseta i Pare Calpena no té efectes significatius sobre el medi ambient i el territori, sempre que s'adopte la proposta enunciada com a proposició 3.  
8. És competent per a resoldre, en virtut del que es disposa en l'article 124.4.ñ) de la Llei 7/1985, de 2 d'abril, reguladora de les bases de règim local, l'alcalde; i per delegació de data 24 d'abril de 2018, la regidora delegada d'Urbanisme.  
En virtut del que s'ha exposat, resolc:  
Primer. Emetre informe ambiental estratègic respecte de l'estudi de detall de l'illa núm. 32 del Pla especial del barri antic, delimitada pels carrers Vila Vella, Viriat, de la Balseta i Pare Calpena pel procediment simplificat per considerar que aquesta modificació no té efectes significatius sobre el medi ambient i el territori, d'acord amb els criteris establits en l'annex VIII de la LOTUP i els informes tècnics que es troben en l'expedient.  
Segon. Establir com a condició de l'aprovació la inclusió de l'opció 3 de les previstes en l'estudi de detall, havent-se d'incorporar aquesta al text de l'estudi de detall que haurà de presentar-se per a la seua tramitació urbanística, tal com s'estableix en l'antecedent seté.  
  
Tercer. Requerir a Emmanuel Joly i Krista Paulina Autio perquè presenten un document de planejament ajustat a les determinacions del present informe ambiental per a continuar amb la tramitació urbanística.  
  
Quart. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV no s'haguera procedit a l'aprovació del document avaluat en termini màxim de quatre anys des de la seua publicació.  
  
Cinqué. Fer constar que contra la present resolució no es pot interposar cap recurs, sense perjudici dels que, si escau, siguen procedents contra l'acte que aprove la modificació de l'instrument de planejament en tramitació».  
  
Alacant, 14 de novembre de 2018.- El vicesecretari: Germán Pascual Ruiz-Valdepeñas.